2011 йылдың 22 ноябрендә Рәсәй Федерацияһының Һаулыҡ һаҡлау һәм социаль үҫеш министрлығы бойороғо менән Рәсәй Федерацияһының «Күҙ микрохирургияһы» тармаҡ-ара фәнни техник комплексының генераль директоры итеп тәғәйенләнә, был поста отставкаға ебәрелгән Христо Тахчидиҙе алмаштыра. Бер ҡасан да күҙ ауырыуҙарын махсуслаштырылған дауалау менән шөғөлләнмәгән дөйөм профилле хирург Чухраевты тәғәйенләү йәмәғәтселектең һәм комплекс хеҙмәткәрҙәренең уның бөтә 12 филиалында ҡырҡа кире реакция тыуҙыра.